**SELETUSKIRI**

***Mulgi Vallavolikogu 18.04.2018 määruse nr 21 „Tugiisikuteenuse osutamise tingimused ja kord Mulgi vallas“ muutmine***

Määruse muudatuse põhjus: sotsiaalvaldkonnas toimus Sotsiaalkindlustusameti poolt järelevalve, mille tulemusel saime soovitusi sotsiaalteenuste määruste muudatusteks, et määrused oleksid kooskõlas sotsiaalhoolekande seadusega.

Määruse sisu: määrus reguleerib tugiisikuteenuse osutamise tingimused ja korra Mulgi vallas.

Määruse muudatuse mõju: kehtivas määruses on § 4 lõige 2 esimese punkti sisu: „raske ja sügava puudega lapsele toimetuleku tagamiseks“. Sotsiaalhoolekandeseadusele tuginedes, lapsele tugiisikuteenuse osutamise eesmärk on koostöös last kasvatava isikuga lapse arengu toetamine, sealhulgas vajaduse korral puudega lapse puhul hooldustoimingute sooritamine. Muudatusega on võimalik teenust pakkuda puudega lastele, olenemata puude raskusastmest.

Määrus kehtestatakse kohaliku omavalitsuse korralduse seaduse § 22 lõike 2 alusel ja sotsiaalhoolekande seaduse § 23 alusel.

Määruse eelnõu algatamise kuupäev on 25.04.2023

Määrus on kavandatud jõustuma üldises korras, kolmandal päeval pärast Riigi Teatajas avaldamist.

Seletuskirja koostaja:

Liana Andruško

sotsiaalnõunik